Държавен вестник, бр. 4, 2017 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  4
(6) Не се заснемат сгради в поземлен имот, 
ако собственикът или упълномощеното от 
него лице не изпълни задълженията си по 
ал. 5, т. 1. 
Чл. 37. (1) При изработването на кадас-
трална карта и кадастрални регистри за от-
делен имот или за група имоти собственикът 
означава границите на имота си с регламен-
тирани знаци, ако те не са материализирани. 
За означените граници се съставя протокол 
съгласно чл. 33, ал. 5. 
(2) Границите на поземлените имоти, на 
сградите и на съоръженията на техническата 
инфраструктура със самостоятелни обекти се 
заснемат и координират чрез геодезически 
измервания. Когато липсват точки от геодези-
ческа основа, се създава работна геодезическа 
основа по реда на чл. 23.
(3) Номерът на кадастралния район се оп-
ределя от службата по геодезия, картография 
и кадастър. 
(4) Когато поземлените имоти, за които се 
създават кадастралната карта и кадастрални-
те регистри по ал. 1, граничат с територия, 
за която има одобрена кадастрална карта 
или одобрен кадастрален план, или карта 
на възстановената собственост, се извършва 
съвместяване с границите на поземлените 
имоти от съответния план или карта. При 
констатиране на несъответствия в общите 
граници се прилага редът по чл. 42.
Чл. 38. (1) Граница на поземлен имот, 
която е материализирана, но не е означена с 
регламентирани знаци, се заснема: 
1. съобразно видимите белези за нейната 
принадлежност; 
2. по оста – когато е масивна ограда между 
два съседни поземлени имота и няма видими 
белези за принадлежност; 
3. по външната за поземления имот стра-
на – когато е ограда към улица или път. 
(2) Когато има спор за границите на 
поземлен имот, те се заснемат според съ-
ществуващото им положение при спазване 
на изискванията по ал. 1 и се изобразяват в 
кадастралната карта с условен знак за спорна 
граница. Наличието на спор за граница се 
удостоверява с документ, издаден от съда. 
(3) Издадените и вдлъбнатите части от 
границите на сгради, на съоръжения на 
техническата инфраструктура и на трайно 
материализирани граници на поземлени имо-
ти се заснемат, ако са по-големи от 10 см, в 
съответствие със средната квадратна грешка 
съгласно изискванията на чл. 18, ал. 4, т. 1, 
буква „а“. 
(4) Заснемат се всички сгради с изключе-
ние на: 
1. сгради, които не са изградени в груб 
строеж; 
2. временни сгради във връзка с извърш-
ване на строителство, както и сградите и 
съоръженията съгласно § 182 ПЗРЗИДЗУТ 
(ДВ, бр. 65 от 2003 г.); 
3. паянтови стопански сгради без масивни 
основи, паянтови стопански сгради с масивни 
основи, които са с височина, по-малка от 2 m, 
или с площ, по-малка от 3 m2.
(5) Подземните сгради и съоръженията на 
техническата инфраструктура, в които има 
самостоятелни обекти, се отразяват в кадас-
тралната карта чрез заснемане на видимите 
им надземни части и/или чрез заснемане на 
вътрешни точки и построения или въз основа 
на екзекутивната им документация. 
Чл. 39. (1) За поземлен имот – улица, 
се заснемат материализираните граници. В 
кадастралната карта се нанасят данните от 
приложените улични регулационни линии, 
когато те се различават от заснетите с раз-
лики, по-големи от допустимите в чл. 18, 
ал. 4. В неурегулирани населени места или 
при неприложена регулация в кадастралната 
карта се нанасят границите на поземлените 
имоти към прилежащата улица. Собствеността 
върху улицата е публична общинска, когато 
не представлява участък от републиканската 
пътна мрежа.
(2) За поземлен имот – път извън урбани-
зираната територия, в кадастралната карта 
се нанася:
1. границата на извършеното отчуждение 
в съответствие с одобрен парцеларен план 
или границата на пътя по данни от картата 
на възстановената собственост, когато не е 
предоставен парцеларен план по реда на чл. 30;
2. собствеността върху републиканските 
пътища е изключителна държавна, а върху 
местните пътища – публична общинска или 
частна собственост. 
(3) За поземлен имот – железопътна линия 
извън урбанизираната територия, в кадастрал-
ната карта се нанася: 
1. границите на извършеното отчуждение в 
съответствие с одобрен парцеларен план или 
границата на железопътната линия по данни 
от картата на възстановената собственост, 
когато не е предоставен парцеларен план по 
реда на чл. 30; 
2. собственост та върх у поземлени я 
имот – железопътна линия, е публична дър-
жавна собственост. 
(4) За поземлен имот – язовир, в кадас-
тралната карта се нанасят границите на два 
или повече поземлени имота при наличие на 
санитарно-охранителна зона и един имот – при 
липса на такава:
1. за имота на пояс I – граница на сани-
тарно-охранителната зона, а за имота извън 
пояс I – границата, определена от най-високо-
то водно ниво, а при липса на данни за тази